OzLabs/hebrew-wiki-articles huggingface dataset:
נחל גליל

נחל גליל הוא נחל אכזב בגליל המערבי. אורכו כ־4.2 קילומטרים.

== תוואי הנחל ==
מוצא הנחל ממוקם בגובה של כ־400 מטרים מעל פני הים, מדרום ליישוב גורנות הגליל וממזרח למושב גורן. הוא זורם לכיוון צפון־מערב. הנחל זורם בין היישובים לעיל וחולף מתחת לכביש 899. בהמשכו התוואי זורם הנחל צפונית לקיבוץ אילון. בגובה של כ־160 מטרים מעל פני הים, כ־700 מטרים צפונית לאילון וכ־850 מטרים מדרום־מזרחית לאדמית, הנחל נשפך לנחל בצת.

גליל
קטגוריה:הגליל המערבי
נחל חניתה

נחל חניתה הוא נחל אכזב בגליל המערבי. אורכו כ־6.7 קילומטרים.

== תוואי הנחל ==
מוצא הנחל ממוקם בגובה של כ־350 מטרים מעל פני הים בנפת צור שבדרום לבנון, מעט מצפון לקיבוץ חניתה. הנחל זורם לכיוון דרום־מערב על גבול ישראל–לבנון, ולאחר מכן נכנס לחלקים הצפוניים של היישוב שלומי. משם הוא ממשיך מערבה במקביל מצפון לכביש 899. לאחר מכן, מעט מדרום לכפר ראש הנקרה, חולף הנחל מתחת לכביש 4. בסופו, בתחומי שמורת ים ראש הנקרה-אכזיב, מעט מעל לגובה פני הים, נשפך הנחל אל נחל בצת, במרחק של כחצי קילומטר משפכו לים התיכון.

חניתה
קטגוריה:הגליל המערבי
חניתה
קטגוריה:חניתה
קטגוריה:שלומי
קטגוריה:גבול ישראל–לבנון
נחל נמר

נחל נמר הוא נחל אכזב בגליל המערבי. אורכו כ־6.2 קילומטרים.

== תוואי הנחל ==
מוצא הנחל ממוקם בגובה של כ־435 מטרים מעל פני הים בתחומי הכפר הבדואי הישראלי ערב אל-עראמשה, בסמוך לגבול ישראל–לבנון. כיוון הזרימה של הנחל הוא לדרום־מערב. הוא זורם מצפון לקיבוץ אדמית, לפארק אדמית ולמצפה איתן, שם, בחלק קצר מהווה את הגבול בין ישראל ללבנון. בחלק האחרון שלו נמצאת מערת נמר. בחלק זה יורד הנחל מרמת אדמית בסמוך לכביש 8993 ואז חולף מתחת לכביש 899 ונשפך, בגובה של כ־80 מטרים מעל פני הים, לנחל בצת.

קטגוריה:הגליל העליון: נחלים
קטגוריה:הגליל המערבי
קטגוריה:גבול ישראל–לבנון
נחל מצובה

נחל מצובה הוא נחל אכזב בגליל המערבי. אורכו כ־7.8 קילומטרים.

== תוואי הנחל ==
מוצא הנחל ממוקם בגובה של כ־280 מטרים מעל פני הים, בקצה המערבי של פארק גורן, כ־300 מטרים דרומית לקיבוץ אילון וכקילומטר מערבית למושב גורן. בתחילה זורם הנחל לכיוון דרום־מערב, ומגיע למרחק של כ־800 מטרים ממבצר מונפור. לאחר מכן הוא פונה לכיוון צפון־מערב. בהמשך התוואי משיק הנחל לגבול הדרומי של מושב יערה. בסוף תוואי הנחל, כ־300 מטרים מצפון־מערב לקיבוץ מצובה וכ־400 מטרים מצומת חניתה (במזרח המועצה המקומית שלומי) ובגובה של כ־45 מטרים מעל פני הים, נשפך נחל מצובה לנחל בצת.

מצובה
קטגוריה:הגליל המערבי
קטגוריה:מצובה
קטגוריה:אילון
הקונגרס הלאומי ההודי (ארגון)

הקונגרס הלאומי ההודי (ארגון), (בהינדי: भारतीय राष्ट्रीय कांग्रेस (संगठन); באנגלית: Indian National Congress (Organisation)) שכונה גם קונגרס (O) או סינדיקט / קונגרס ישן היה מפלגה פוליטית בהודו שהוקמה כאשר מפלגת הקונגרס התפצלה בעקבות גירוש אינדירה גנדי מהמפלגה על ידי הנהלת המפלגה בנובמבר 1969.

ב-12 בנובמבר 1969, ראש ממשלת הודו אינדירה גנדי גורשה ממפלגת הקונגרס בשל הפרת משמעת המפלגה בבחירות לנשיאות הודו ב-1969. נשיא הקונגרס הורה למפלגה הפרלמנטרית של קונגרס לבחור יו"ר חדש במקום גנדי, אך הדרישה לרוב של שני שלישים בשביל להדיח את היו"ר מנעה את התקיימות ההוראה, כש-432 מכלל חברי הוועדה בחרו לתמוך בגנדי. יומיים לאחר מכן התכנסה ועדת הקונגרס האופוזיציוני, כש-111 חבריו בוחרים במורארג'י דסאי ליו"ר המפלגה. בהמפלגה התפצלה לבסוף עם אינדירה גנדי והקימה מפלגה מתחרה בשם הקונגרס הלאומי ההודי (רקוויזיציוניסטים), שזכה לכינוי הקונגרס הלאומי ההודי (R) או אינדיקציה / קונגרס חדש. בוועדת הקונגרס של כל הודו, 446 מתוך 705 חבריה הלכו לצדה של אינדירה.<ref>Chandra, Bipan & others (2000). India after Independence 1947-2000, New Delhi:Penguin Books, , p.236</ref> K Kamaraj ומאוחר יותר מורארג'י דסאי היו המנהיגים של הקונגרס (ארגון).

המפלגה שלטה בממשלות ביהר תחת בהולה פאסואן שאסטרי, קרנאטקה תחת ורנדרה פטיל, ובגוג'ראט תחת היטנדרה ק. דסאי. המפלגה הייתה חברה בג'נטה מורחה ששלטה בגוג'אראט תחת באבובאי ג'יי פאטל בין השנים 1975–1976 במהלך מצב החירום.

ניתן לראות בפיצול במובנים מסוימים חלוקה שמאלנית / ימנית. אינדירה רצתה להשתמש באג'נדה פופוליסטית על מנת לגייס תמיכה עממית במפלגה. האליטה האזורית של המפלגה היו בעלי אג'נדה ימנית יותר, וחוסר אמון בעזרת ברית המועצות.

בבחירות הכלליות של 1971 זכתה הקונגרס (ארגון) בכ-10% מהקולות וב-16 מושבים בלוק סבהה, לעומת 44% מהקולות ו-352 מושבים לקונגרס של אינדירה. המפלגה קיבלה לשימושה את סמל אישה אורגת בצ'אקרה.

מרבית מנהיגי המפלגה נעצרו במהלך מצב החירום בהודו, מיוני 1975 ועד לינואר 1977. בינואר 1977 הייתה המפלגה אחת מארבע מפלגות שהצטרפו למפלגת ג'נטה, שניצחה בבחירות שהתקיימו במרץ.

הג'נטה הנחילה תבוסה מוחצת למפלגת הקונגרס של אינדירה. אף על פי כן, שיעור ההצבעה הכולל של הקונגרס (O) ב-1977 ירד כמעט בחצי מ-1971 והם איבדו שלושה מושבים. מאוחר יותר באותה שנה, המפלגה התמזגה רשמית עם בהרטיה לוק דאל, בהרטיה ג'אנה סנג, המפלגה הסוציאליסטית של הודו, מפלגת סוואטנטרה ואחרות כדי ליצור את מפלגת ג'נטה. מנהיג המפלגה מורארג'י דסאי כיהן כראש ממשלת הודו הרביעי בין השנים 1977 ל-1979; זו הייתה הממשלה הראשונה של הודו שאינה מטעם הקונגרס.<ref name="UK"></ref>

== תוצאות בחירות ==
{|class="wikitable"
! שנה
!מושבים
! קולות
! אחוזים
|-
|1971
|
|15,285,851
|10.43%
|}

== הערות שוליים ==

קטגוריה:הודו: מפלגות שמרניות
קטגוריה:מפלגות שהוקמו ב-1969
קטגוריה:הקונגרס הלאומי ההודי
קטגוריה:הודו: מפלגות היסטוריות
אזקיאל הנטי

אזקיאל איסוקן הנטי (באנגלית: Ezekiel Isoken Henty; נולד ב-13 במאי 1993 בלאגוס שבניגריה) הוא כדורגלן ניגרי במכבי בני ריינה.

== קריירת מועדונים ==
הנטי גדל במחלקות הנוער של פליינג ספורטס ומילאן. הוא הושאל ממילאן לספציה מהסרייה ב', לפרוג'ה מהסרייה ג' ולגוריצה ולאולימפיה ליובליאנה מליגת העל הסלובנית. בהמשך חתם על חוזה קבוע באולימפיה ליובליאנה, וב-19 בפברואר 2016 חתם בלוקומוטיב מוסקבה מליגת העל הרוסית.

בהמשך שיחק בקבוצות בניאס מליגת העל של איחוד האמירויות הערביות, MOL וידי ופושקש אקדמיה מליגת העל ההונגרית, אוסייק מליגת העל הקרואטית, סלובן ברטיסלאבה מליגת העל הסלובקית, אל-חזם מליגת העל הסעודית ואפולון לימסול מליגת העל הקפריסאית.

ב-25 באוגוסט 2023 חתם בא.א.ל. לימסול מליגת העל הקפריסאית. ב-5 בינואר 2024 שוחרר מהמועדון. בינואר 2024 חתם במועדון ספורט אשדוד עד לסיום העונה. בקיץ 2024 חתם בעירוני קריית שמונה אך בהמשך שוחרר בגלל עבירת משמעת וב-29 ביולי 2024 חתם במכבי בני ריינה.

== תארים ==
;סלובן ברטיסלאבה
* אליפות סלובקיה (2): 2019/2020, 2020/2021
* הגביע הסלובקי (2): 2019/2020, 2020/2021

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:לאגוס: כדורגלנים
קטגוריה:כדורגלני מילאן
קטגוריה:כדורגלני ספציה
קטגוריה:כדורגלני פרוג'ה
קטגוריה:כדורגלני גוריצה
קטגוריה:כדורגלני אולימפיה ליובליאנה
קטגוריה:כדורגלני לוקומוטיב מוסקבה
קטגוריה:כדורגלני בניאס
קטגוריה:כדורגלני פהרוואר
קטגוריה:כדורגלני פושקאש אקדמיה
קטגוריה:כדורגלני אוסייק
קטגוריה:כדורגלני סלובן ברטיסלאבה
קטגוריה:כדורגלני אפולון לימסול
קטגוריה:כדורגלני א.א.ל. לימסול
קטגוריה:כדורגלני מועדון ספורט אשדוד
קטגוריה:כדורגלנים זרים בישראל
קטגוריה:ספורטאים ניגרים באיטליה
קטגוריה:ספורטאים ניגרים בסלובניה
קטגוריה:ספורטאים ניגרים ברוסיה
קטגוריה:ספורטאים זרים באיחוד האמירויות הערביות
קטגוריה:ספורטאים זרים בהונגריה
קטגוריה:ספורטאים זרים בקרואטיה
קטגוריה:ספורטאים ניגרים בערב הסעודית
קטגוריה:ספורטאים ניגרים בקפריסין
קטגוריה:ספורטאים ניגרים בישראל
קטגוריה:ניגרים שנולדו ב-1993
הקונגרס הלאומי ההודי (R)

הקונגרס הלאומי ההודי (ריאקוויזיציוניסטים) (באנגלית: Indian National Congress (Requisitionists)) הייתה מפלגה הודית נוצר ב-1969; הוא נוצר והובל על ידי אינדירה גנדי.

== היסטוריה ==
ב-12 בנובמבר 1969, ראש ממשלת הודו אינדירה גנדי גורשה ממפלגת הקונגרס בשל הפרת משמעת המפלגה בבחירות לנשיאות הודו ב-1969. נשיא הקונגרס הורה למפלגה הפרלמנטרית של קונגרס לבחור יו"ר חדש במקום גנדי, אך הדרישה לרוב של שני שלישים בשביל להדיח את היו"ר מנעה את התקיימות ההוראה, כש-432 מכלל חברי הוועדה בחרו לתמוך בגנדי. יומיים לאחר מכן התכנסה ועדת הקונגרס האופוזיציוני, כש-111 חבריו בוחרים במורארג'י דסאי ליו"ר המפלגה.

האות 'R' מייצגת Requisition (דרישה).<ref name="book"></ref> מפלגת הקונגרס המקורית הפכה לקונגרס הלאומי ההודי (ארגון), שכונה הקונגרס הישן או הסינדיקט והובל על ידי קמאראג'. הסיעה של גנדי קיבלה סמל חדש של פרה ועגל על ידי ועדת הבחירות כסמל הבחירות למפלגה. מספר מפלגות התנגדו לסמל, בטענה שהפרה היא סמל דתי שאין לערב בבחירות, וועדת הבחירות דחתה את הטענה, וכך גם בתי המשפט שדרשו לעתירה.<ref name="book" />

בבחירות ללוק סבהה ב-1971, הקונגרס (R) השיג רוב מוחץ וזכייה ב-352 מתוך 518 מושבים בלוק סבהה. גם בבחירות לחמש אספות מחוקקות מדינתיות, הקונגרס (R) הצליח היטב. מאוחר יותר בשנות ה-70 הקונגרס (R) הוכר כקונגרס הלאומי ההודי.

== תוצאות בחירות ==
{|class=wikitable
!שנה
!מושבים
! קולות
!אחוז
|-
|1971
|
|64,033,274
|43.68%
|}

== הערות שוליים ==

קטגוריה:הקונגרס הלאומי ההודי
קטגוריה:הודו: מפלגות היסטוריות
קטגוריה:מפלגות שהוקמו ב-1969
פליקס סאנס רולדאן

פליקס סאנס רולדאן (בספרדית: Félix Sanz Roldán; נולד ב-20 בינואר 1945) הוא גנרל ספרדי בדימוס, אשר כיהן כראש מטה ההגנה (מקביל לרמטכ"ל) בין השנים 2004–2008. לאחר מכן שימש כראש מרכז המודיעין הלאומי עד 2019.

==ביוגרפיה==
סאנס רולדאן נולד ב-20 בינואר 1945 בעיירה אוקלס. ב-1962 הוא התגייס לצבא ספרד והחל ללמוד באקדמיה הצבאית הספרדית. ב-1966 הוא סיים את לימודיו בדרגת לוטננט. לאורך שנות שירותו, הוא מילא בעיקר תפקידי מטה בכירים. ב-25 ביוני 2004 הוא מונה לראש מטה ההגנה (מקביל לרמטכ"ל). הוא כיהן בתפקיד עד 18 ביולי 2008, ואז הועבר לשמש כראש מרכז המודיעין הלאומי - סוכנות המודיעין הרשמית של ספרד. בשנים הראשונות לתפקידו, הוא פעל כנגד ארגון הטרור הבסקי אט"א. באוקטובר 2011, הודיע הארגון כי הוא מפסיק את פעילות הטרור שלו כנגד ספרד.

מרכז המודיעין הלאומי, ספג ביקורת רבה על כך שלא הצליח למנוע את משאל העם בקטלוניה באוקטובר 2017, שהוכרז כלא-חוקי בידי ממשלת ספרד. מרכז המודיעין הלאומי כשל גם בניסיונותיו ללכוד את הסוקרים ומנהיגי המשאל. בתחילת 2019, חוסה מנואל ויארחיו, קצין בכיר במשטרת ספרד, שלח מכתב פתוח לראש הממשלה ובו טען כי סאנס רולדאן משתמש במידע של מרכז המודיעין הלאומי כדי לסחוט פוליטיקאים בכירים, שופטים, ואף את בני משפחת המלוכה. ההאשמות נדחו בידי סאנס רולדאן ומרכז המודיעין הלאומי. ב-6 ביולי 2019 סיים סאנס רולדאן את הקדנציה השנייה שלו בתפקיד ראש מרכז המודיעין הלאומי, ופרש מהחיים הציבוריים.

==קישורים חיצוניים==

==הערות שוליים==

קטגוריה:גנרלים ספרדים
קטגוריה:מפקדי צבאות סדירים בעת החדשה: אישים
קטגוריה:מקבלי אות לגיון הכבוד
קטגוריה:ספרדים שנולדו ב-1945
נטוורק רקורדס

נטוורק רקורדס (לשעבר קול קאט רקורדס) הייתה חברת תקליטים עצמאית שנוסדה בברמינגהאם, אנגליה, בשנת 1988 על ידי ניל רושטון ודייב בארקר.<ref></ref><ref></ref>

חברת התקליטים הוציאה תקליטים מסוג דטרויט טכנו בראשית ימיה בתור חברה עצמאית.<ref></ref> היא הייתה ידועה בזכות אוספי Bio Rhythm, כמו גם אוספים שכללו שירי האוס. בחברת התקליטים הוחתמו שלל אמנים כדוגמת חואן אטקינס, MK ומודל 500. דרך נטוורק רקורדס הושקה Six6 (הידועה גם בשם 6x6), שנתמכה על ידי וירג'ין רקורדס בין השנים 1993–1996.

לאחר הפסקה ארוכה מהוצאת תקליטים, נטוורק חזרה להוציא מחדש את האלבום Innovator מ-1991 של דריק מאי בדצמבר 2019.<ref></ref>

== קישורים חיצוניים ==

== הערות שוליים ==

קטגוריה:חברות תקליטים
דיוקן של ד"ר דומושל

דיוקן של ד"ר דומושל הוא ציור שמן משנת 1910 מאת מרסל דושאן. דושאן צייר את הדיוקן בשלב יחסית מוקדם בקריירה שלו, בגיל 23. ארטורו שוורץ תיאר את היצירה כ"בסיס תאורטי לאומנות שהיא יותר קונספטואלית מאשר ויזואלית", כפי שיבוא לידי ביטוי ביצירותיו העתידיות של דושאן. דושאן כתב על הדיוקן ב-1951: "הדיוקן מאוד צבעוני (אדום וירוק), ויש לו צליל של הומור שמרמז על הכיוון שעמדתי ללכת בו - נטישת הציור הרטינאלי" (כלומר ציור שנועד לספק את העין בלבד).

הדיוקן מתאר את ריימונד דומושל, חבר של דושאן וסטודנט לרפואה ורדיולוגיה. דושאן צייר את ידו השמאלית של דומושל מוקפת בהילה. יש המפרשים זאת כרמיזה על כוחות הריפוי של הדוקטור, או על התעסקותו בקרני רנטגן, שהיו תגלית חדשה באותה תקופה, ולעיתים קיבלו יחס מיסטי.<ref></ref> ד"ר דומושל הופיע בדיוקן נוסף שדושאן צייר באותה שנה, Paradise (Adam and Eve).<ref></ref><ref> בפרק "Prolegomena To The 'Large Glass<nowiki></nowiki>" מאת ארטורו שוורץ (עמ' 23-30).</ref>
== קישורים חיצוניים ==
* [https://philamuseum.org/collection/object/51417 הציור ברזולוציה גבוהה], באתר מוזיאון פילדלפיה לאמנות
==הערות שוליים==

קטגוריה:מרסל דושאן
קטגוריה:ציורים
קטגוריה:ציורי שמן
קטגוריה:דיוקנאות גברים
קטגוריה:ציורים משנות ה-1910
קטגוריה:יצירות משנת 1910
קטגוריה:מוזיאון פילדלפיה לאמנות: יצירות אמנות
סטאר מיוזיק

סטאר מיוזיק (באנגלית: Star Music; ידועה גם בתור סטאר רקורדס ובאופן רשמי בתור סטאר רקורדינגס, בע"מ) היא חברת תקליטים בפיליפינים בבעלות ובהפעלת קונצרנית המדיה ABS-CBN Corporation.<ref></ref> זו הייתה בעבר חברה נפרדת שפעלה כחברת בת בבעלות מלאה של ABS-CBN עד 2013, אז מוזגה ל-.

חברת הבת שלה להוצאה והפצה בארצות הברית היא סטאר מיוזיק פאבלישינג (לשעבר סטאר סונגס, בע"מ) ויש לה למעלה מאלף שירים בקטלוג המוזיקה שלה כולל השיר "Anak" מאת פרדי אגילר.<ref></ref><ref></ref> החברה נחשבת לחלק מאיגוד תעשיית ההקלטות הפיליפיני (PARI), ארגון סחר ללא מטרות רווח ופרטי, המייצג את מפיצי תעשיית ההקלטות בפיליפינים.

== קישורים חיצוניים ==

== הערות שוליים ==

קטגוריה:חברות תקליטים
קאווי הארט המינגס

קוואי הארט המינגס (באנגלית: Kaui Hart Hemmings; נולדה ב-1975) היא סופרת אמריקאית. היא ידועה בעיקר בזכות הרומן שלה "היורשים" משנת 2007, שעובד לסרט עטור פרסים בכיכובו של ג'ורג' קלוני.<ref></ref>

== ביוגרפיה ==
הארט המינגס נולדה וגדלה בהוואי. בתיכון היא למדה בבית הספר פונהאו וסיימה את לימודיה ב-1994.<ref></ref> היא למדה בקולג' קולורדו וסיימה את לימודיה בשנת 1998.<ref></ref><ref></ref><ref name=":0"></ref> היא קיבלה את התואר השני שלה בשרה לורנס קולג' בשנת 2002.<ref></ref><ref name=":0" /> היא הייתה עשתה התמחות באוניברסיטת סטנפורד ב-2002.<ref name=":0" />

ב-2007 היא פרסמה את רומן הביכורים שלה, "היורשים" (The Descendants), פורסם ב-22 מדינות והיה לרב מכר של הניו יורק טיימס.<ref></ref> הוא עובד לסרט "היורשים" משנת 2011, בכיכובו של ג'ורג' קלוני עם תסריט שנכתב על ידי אלכסנדר פיין, נט פקסון וג'ים ראש.<ref></ref><ref></ref>

המינגס פרסמה בעבר אוסף סיפורים, "בית הגנבים". היא כתבה שני רומנים נוספים למבוגרים, "האפשרויות"(2014) ו"איך לחגוג עם תינוק" (2016), ואחד לקוראים צעירים, "ג'וניורס" (2015). ב-2019 היא פרסמה את הרומן שלה "עדות מהילדה המושלמת שלך".<ref></ref>

== ביבליוגרפיה ==
אוספי סיפורים קצרים
* בית הגנבים (2005) 
רומנים
* היורשים (2007) - יצא בעברית בהוצאת מעריב, תרגום: אורית ירדן.
* האפשרויות (2014) - יצא בעברית בהוצאת כתר.
* ג'וניורס (למבוגרים צעירים) (2015)
* איך לחגוג עם תינוק (2016) 
* עדות מהילדה המושלמת שלך (2019) 

== ביקורות ==
* 

== קישורים חיצוניים ==
* 

== הערות שוליים ==

קטגוריה:תסריטאיות אמריקאיות
קטגוריה:אמריקאיות שנולדו ב-1975
חוסה חוליו רודריגס פרנאנדס

חוסה חוליו רודריגס פרנאנדס (בספרדית: José Julio Rodríguez Fernández; נולד ב-8 ביוני 1948) הוא גנרל בדימוס בחיל האוויר הספרדי, אשר כיהן כראש מטה ההגנה (מקביל לרמטכ"ל) בין השנים 2008–2011.

==ביוגרפיה==
פרנאנדס נולד באורנסה ב-8 ביוני 1948. ב-1969 הוא התגייס לחיל האוויר הספרדי והחל ללמוד באקדמיית חיל האוויר. הוא סיים את לימודיו בדרגת לוטננט, והוכשר כטייס קרבי. הוא שרת בתחילה בכנף קרב 21, ובהמשך הועבר לכנף קרב 11. בפברואר 1982 הוא הועלה לדרגת מאיור והועבר לפיקוד התמיכה הלוגיסטית. ב-1991 הוא הועבר לכנף קרב 31, וב-1994 חזר לפיקוד התמיכה הלוגיסטית. בפברואר 1998 הוא מונה לראש המרכז הלוגיסטי לחימוש וניסויים (CLAEX). במרץ 2000 הוא מונה לראש אגף התכנון של חיל האוויר. ביוני 2003 הוא מונה למנהל מערכות פיקוד התמיכה הלוגיסטית. במרץ 2005 הוא נכנס לתפקיד סגן המפקח הכללי של תוכנית מנהל מערכות המידע והתקשורת. במאי 2006 הוא מונה למנכ"ל לענייני חימוש וציוד. ב-18 ביולי 2008 הוא מונה לראש מטה ההגנה (מקביל לרמטכ"ל). הוא כיהן בתפקיד עד 30 בדצמבר 2011.

==קישורים חיצוניים==

* [https://web.archive.org/web/20110928053008/http://www.nato-pa.int/default.asp?SHORTCUT=1626 חוסה חוליו רודריגס פרנאנדס] באתר נאט"ו

קטגוריה:גנרלים ספרדים
קטגוריה:מפקדי צבאות סדירים בעת החדשה: אישים
קטגוריה:ספרדים שנולדו ב-1948
עמוריה (נפת שכם)

עמוריה (בערבית: عمورية, בהגייה מקומית: עַמּ֫וּרְיַה) הוא כפר פלסטיני קטן ברשות הפלסטינית, בנפת שכם,<ref></ref> ממוקם כ-20 ק"מ דרומית לשכם, ממערב ללובאן א-שרקיה, דרומית מזרחית לסלפית, בגובה של כ-720 מ' מעל פני הים.

בשנת 2012 צורף הכפר, מִנהלית, לכפר לובאן א-שרקיה.<ref></ref>

במפקד האוכלוסין הכללי של הרשות הפלסטינית, בשנת 2017 נמנו בכפר 371 נפשות.<ref></ref>
== היסטוריה ==
בכפר וסביבו נמצאו שרידים מהתקופות: הברזל, ההלניסטית, הרומית, הצלבנית וכן מהתקופה הממלוכית. בחלק המערבי של הכפר, באזור אל-עין אל-ע'רביה יש כמה מערות קבורה חצובות בסלע, חלקן עם פתחי קשתות.<ref>ראה סרטון יוטיוב: https://www.youtube.com/watch?v=nM3xJSCxyUM&ab_channel=PalestineTVتلفزيونفلسطين</ref>

=== התקופה העות'מאנית ===
עמוריה הופיעה ברישומי המס העות'מאניים, בשנת 1596. אדוארד רובינסון ביקר במקום בשנת 1838 ותיאר אותו כ"כפר קטן במחוז ג'ורת מרדא" (Jurat Merda).<ref></ref> בתיאור של הקרן לחקר ארץ ישראל, בשנת 1882 תואר היישוב כ"כפר קטן על קרקע גבוהה".<ref></ref>

=== תקופת המנדט הבריטי ===

במפקד אוכלוסין שערכו שלטונות המנדט הבריטי ב-1922, נמצא שגרו בכפר 69 איש, כולם מוסלמים.<ref></ref> במפקד שנת 1931 היו בכפר 85 איש. במפקד 1945, הגיעה אוכלוסיית עמוריה לכ-120 איש.<ref></ref>

=== תקופת השלטון הירדני ===
במפקד שנת 1961 נמנו בכפר 157 נפש.<ref></ref> והיא שויכה מנהלית, לנפת ג'מעין, במחוז שכם.

===תקופת השלטון הישראלי===

במפקד 1967, נמנו בכפר 130 תושבים.

== חקלאות ==
בסקר האדמות שערכו הבריטים בשנת 1945 נמצא ששטח הכפר הוא 3,112 דונם, מתוכם: הכפר היה בנוי על 6 דונם, 1,753 דונם שימשו לחקלאות וְ-1,353 דונם היו אדמות בור.<ref></ref> החקלאות היא המגזר הכלכלי העיקרי בכפר. התושבים מגדלים זיתים, תאנים, שקדים, עדשים, חיטה וכן ירקות.

== קישורים חיצוניים ==

* [https://web.archive.org/web/20140506131118/http://vprofile.arij.org/nablus/images/english/'Ammuriya_ap_en.jpg צילום אוויר של הכפר.]

== הערות שוליים ==

קטגוריה:נפת שכם
אומיד אבראהימי

אומיד אבראהימי זרנדיני (בפרסית: امید ابراهیمی زرندانی; נולד ב-15 בספטמבר 1987) הוא כדורגלן איראני ממוצא מאזנדראני המשחק בעמדת הקשר האחורי בא-שמאל מליגת העל הקטרית.

==קריירת מועדונים==
אבראהימי התחיל לשחק כדורגל בקבוצות כדורגל מקומיות באיראן. בשנת חתם בספהאן מליגת העל האיראנית במדיה שיחק 4 עונות. ב-10 ביוני 2014 חתם באסתקלאל טהראן. באסתקלאל שיחק 4 עונות וזכה פעמיים בתואר קשר העונה ועל אף היותו קשר אחורי הבקיע 28 שערי ליגה סך הכל.

ב-10 ביולי 2018 חתם באל-אהלי (דוחה) מליגת העל הקטרית. ב-5 באוגוסט ערך את הופעת הבכורה שלו בקבוצה בהפסד 2-0 לא-ריאן. שבועיים לאחר מכן הבקיע את שער הבכורה שלו בהפסד 4-1 לאום סלאל. ב-27 באוקטובר הבקיע צמד בניצחון 1-4 נגד א-סד. ב-1 בספטמבר 2019 הושאל אויפן מליגת העל הבלגית במדיה רשם 18 הופעות בליגה.

ב-18 ביולי 2021 חתם באל-וכרה במדיה שיחק שנתיים.

בקיץ חתם בא-שמאל.

==קריירה בינלאומית==
ב-9 בדצמבר 2012 אבראהימי ערך את הופעת הבכורה שלו בנבחרת איראן במשחק נגד . ב-5 בינואר 2024 הבקיע את שער הבכורה שלו בנבחרת בניצחון 1-2 נגד .

אבראהימי נכלל בסגל הנבחרת שלוש פעמים בגביע אסיה בכדורגל ובמונדיאל 2018.

==תארים==
; ספהאן
*ליגת העל האיראנית: , 
*גביע חאזפי: 

; אסתקלאל טהראן
*גביע חאזפי: 

; אישיים
*נבחרת העונה בליגת העל האיראנית: , , , 
*קשר העונה בליגת העל האיראנית: , , 
*נבחרת העונה בגביע אסיה בכדורגל: 2019

==קישורים חיצוניים==

קטגוריה:כדורגלנים איראנים
קטגוריה:קשרי כדורגל איראנים
קטגוריה:מאזנדראנים
קטגוריה:כדורגלני אסתקלאל טהראן
קטגוריה:כדורגלני ספהאן
קטגוריה:כדורגלני אל-אהלי (דוחה)
קטגוריה:כדורגלני אויפן
קטגוריה:כדורגלני אל-וכרה
קטגוריה:כדורגלני א-שמאל
קטגוריה:כדורגלני נבחרת איראן
קטגוריה:ספורטאים איראנים בקטר
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:איראנים שנולדו ב-1987
רחוב רחל אמנו

הקונסוליה היוונית
[[בית לואיזידיס]]
[[וילה ברחל אמנו]]
גני קטמון וגן אופירה נבון
רחוב רחל אמנו הוא רחוב מרכזי בשכונת קטמון הישנה בדרום ירושלים, הכולל מספר מוקדים מרכזיים והיסטוריים. לאורך השנים שכנו ברחוב מוסדת דיפלומטיים רבים, בין היתר הקונסליות של בלגיה, לבנון, מצרים, סוריה, צ'כוסלובקיה, פולין, ונצואלה ויוון, ושגרירויות חוף השנהב ואורוגוואי כמו גם השגרירות הנוצרית הבינלאומית.<ref></ref>

תחילתו של הרחוב בשכונת המושבה הגרמנית, בהתפצלות מרחוב עמק רפאים בכיכר חכמי יוון מול בית הקברות הטמפלרי, דרך המושבה היוונית ומשם הרחוב חוצה את שכונת קטמון.

==אתרים בולטים ברחוב==
* בית ד"ר פוטיוס אפקלידס (רחוב רחל אמנו 3), שמשמש היום כמוזיאון קטן לעדה היוונית-אורתודוקסית.
* מדרשיית הרטמן לבנות (רחוב רחל אמנו 18) - במתחם בו פעל עד 1948 הגדוד הירושלמי של האצ"ל.
* וילה ברחל אמנו (רחוב רחל אמנו 20) - בעבר קונסוליית צ'כוסלובקיה, ולאחר מלחמת העצמאות שגרירות חוף השנהב, מכון הרטמן, ומאז 1997 השגרירות הנוצרית הבין-לאומית ירושלים.
* מגרש קטמון (רחוב רחל אמנו 16) - בעבר היה מגרשה הביתי של קבוצת הכדורגל הפועל ירושלים, כיום מחתם גני קטמון וגן אופירה נבון.
* הקונסוליה הסורית (עד 1948) - ברחוב יהואש פינת רחל אמנו.
* גן דטרויט בצומת הרחובות חזקיהו המלך ורחל אמנו, בו בור מים בן כ-1,500 שנה, מהתקופה הביזנטית וממערה תת-קרקעית גדולה.
* בית הספר ליפתא (רחוב רחל אמנו 27) - תיכון עיוני לשילוב אמנויות.
* הקונסוליה היוונית בירושלים (רחוב רחל אמנו 31) - השוכנת במבנה ההיסטורי של קונסוליית מצרים בירושלים
* בית מילקן (בעבר נקרא וילת מורקוס) ברחוב רחל אמנו פינת רחוב תל חי, בעבר שגרירות אורוגוואי (1957-1980) והיום שוכן בו המרכז הירושלמי לענייני ציבור ומדינה.

סביב "כיכר רחה פריאר" - אותה חוצים רחוב בוסתנאי ורחוב כובשי קטמון:
* בית לואיזידיס (רחוב רחל אמנו 39) - הבנוי אבן ירושלמית באדריכלות הסגנון הבין-לאומי.
* בית עבדין בי חושיימי ששימש בהמשך כקונסוליה הפולנית, ולאחר מכך כקונסוליה של ונצואלה (עד 1980), כיום משמש כמטה עמותת משפחה אחת הבית ברחוב כובשי קטמון 32 ששימש את הקונסוליה של לבנון.
* פנסיון לוירר (רחוב רחל אמנו 35), שהיה בבעלות המשפחה הווינאית-יהודית לוירר, ששימש נופשים יהודיים ולאחר מכן שיש כמשכנה של הקונסוליה הבלגית במשך 25 שנה.

==לקריאה נוספת==
* דוד קרויאנקר, שכונות ירושלים, טלביה, קטמון והמושבה היוונית, כתר הוצאה לאור, 2002
* דוד קרויאנקר, ירושלים, מבט ארכיטקטוני, כתר הוצאה לאור

== קישורים חיצוניים ==
* 

==הערות שוליים==

רחל אמנו, רחוב
קטגוריה:קטמון
אולר קפיצי

אולר קפיצי.
אולר קפיצי הוא אולר עם להב המאוחסן רוב הזמן בתוך הידית, ואשר אותו ניתן לשלוף בקלות ובמהירות החוצה באופן אוטומטית על ידי לחיצה על כפתור או מתג על הידית של האולר אשר מוציא את הלהב החוצה באופן מיידי באמצעות קפיץ, כאשר לאחר מכן הלהב ננעל במצב הפתוח. האולר הקפיצי מכיל גם מנגנון המאפשר להכניס אותו חזרה לתוך הידית ולנעול אותו במקומו בתוך הידית. האולר הקפיצי הומצא במהלך אמצע 

== חוקיות ==
המעמד החוקי של האולר הקפיצי משתנה ממקום למקום ברחבי העולם. בחלק גדול מהמדינות כיום יש תקנות מחמירות לגבי החזקה, מכירה או נשיאה של אולר קפיצי. בעקבות התקנות המחמירות עם השנים חלה ירידה ניכרת בפופולריות של הפריט.

=== בארצות הברית ===
בשנת 1958 נחקק בארצות הברית חוק האולר הקפיצי (The Switchblade Knife Act) אשר מסדיר כל התקנות הנוגעות לייצור, הייבוא, ההפצה, ההובלה והמכירה של אולר קפיצי בארצות הברית. נכון ל-2024 וושינגטון די. סי. וארבע מדינות נוספות בארצות הברית (דלאוור, הוואי, ניו מקסיקו, וושינגטון) אוסרות מכירה, רכישה, בעלות או נשיאה של אולר קפיצי. החוקים משתנים בכל אחת מיתר מדינות ארצות הברית.

== קישורים חיצוניים ==

==הערות שוליים==

קטגוריה:סכינים
הסכסוך הקוריאני

הסכסוך הקוריאני הוא סכסוך מתמשך בין קוריאה הצפונית וקוריאה הדרומית אשר שתיהן מתיימרות להיות הממשל הלגיטימי היחיד שצריך לשלוט על כל חצי האי הקוריאני. במהלך המלחמה הקרה, קוריאה הצפונית נתמכה על ידי ברית המועצות, סין ובעלות ברית אחרות, בעוד שקוריאה הדרומית נתמכה על ידי ארצות הברית, הממלכה המאוחדת ובעלות ברית מערביות אחרות.

החלוקה של חצי האי הקוריאני על ידי ארצות הברית וברית המועצות התרחשה בשנת 1945 לאחר תבוסת יפן במלחמה אשר הובילה לסיום הכיבוש היפני של קוריאה, ולכך ששתי המעצמות הקימו בפועל ממשלות נפרדות בשנת 1948. המתיחות פרצה במלחמת קוריאה אשר נמשכה בין 1950 ל-1953. כאשר המלחמה הסתיימה שתי המדינות היו הרוסות, אך הן הפילוג ביניהן נמשך. בשל כך המשיך העימות הצבאי בין קוריאה הצפונית לקוריאה הדרומית, כאשר מעת לעת התנהלו קרבות בין הצדדים. הסכסוך לא הסתיים עם סיום המלחמה הקרה והוא נמשך בפועל עד היום.

לארצות הברית יש נוכחות צבאית בקוריאה הדרומית במטרה לסייע לקוריאה הדרומית בהתאם להסכם ההגנה ההדדי בין ארצות הברית לקוריאה הדרומית. בשנת 1997 נשיא ארצות הברית ביל קלינטון תיאר את חלוקת קוריאה כ"פיצול האחרון שנותר מתקופת המלחמה הקרה".<ref></ref> בשנת 2002, נשיא ארצות הברית ג'ורג' בוש תיאר את קוריאה הצפונית כחברה ב"ציר הרשע".<ref name="auto"></ref><ref name="auto1"></ref> מול הבידוד הגובר, קוריאה הצפונית פיתחה טילים מתקדמים ויכולות גרעיניות.

בעקבות מתיחות הגוברת במהלך השנים 2017 ו-2018 נערכו מספר פסגות בהן נכחו קוריאה הצפונית, קוריאה הדרומית, וארצות הברית, אשר נועד להבטיח שלום באזור ושהצדדים המעורבים יחתרו לפירוק מנשק גרעיני. הפסגות הובילה בהמשך להצהרת פנמונג'ום ב-27 באפריל 2018, במסגרתה המנהיגים של קוריאה הצפונית וקוריאה הדרומית הסכימו לעבוד ביחד על מנת על חלוקת קוריאה לעבוד יחד על מנת לחתור לפירוק מוחלט מנשק גרעיני של חצי האי הקוריאני, לשפר את היחסים בין קוריאה הצפונית לקוריאה הדרומית, לסיים את הסכסוך באופן רשמי ולהתקדם לעבר איחוד קוריאה. בשנים שלאחר מכן, המאמצים הדיפלומטיים התערערו והעימות הצבאי בין הצדדים חזר לקדמת הבמה.

הגבול בין קוריאה הצפונית לקוריאה הדרומית נותר האזור עם הנוכחות הצבאית הגדולה ביותר בעולם, כאשר כוחות צבא העם הקוריאני מתפרשים לאורך החלק הצפוני של הגבול, הכוחות המזוינים של הרפובליקה של קוריאה והכוחות של פיקוד כוחות ארצות הברית בקוריאה מתפרשים לאורך החלק הדרומי של הגבול, וישנה נוכחות של כוחות או"ם באזור המפורז הקוריאני.

== גלריית תמונות ==
<gallery mode=packed heights=150px>
קובץ:Korean_War_bombing_Wonsan.jpg|ימין|ממוזער|מטוסים אמריקאים מפציצים את העיר וונסן שבקוריאה הצפונית, 1951
קובץ:2010.11.23_북한_해안포_발사로_불타는_연평도_(7445571570).jpg|ימין|ממוזער|האי יאונפיונג תחת מתקפה של קוריאה הצפונית, 23 בנובמבר 2010
קובץ:2018_inter-Korean_summit_square.jpg|שמאל|ממוזער|קים ג'ונג-און ומון ג'יאה-אין לוחצים ידיים באזור המפורז הקוריאני במהלך הפסגה הראשונה בין המדינות שהתקיימה ב-2018
קובץ:Kim_and_Trump_shaking_hands_at_the_red_carpet_during_the_DPRK–USA_Singapore_Summit.jpg|ימין|ממוזער|קים ג'ונג-און ודונלד טראמפ לוחצים ידיים בפסגת סינגפור
</gallery>

== ראו גם ==
* היסטוריה של קוריאה הצפונית
* היסטוריה של קוריאה הדרומית
* איחוד קוריאה

==הערות שוליים==

קטגוריה:גבול קוריאה הדרומית – קוריאה הצפונית
קטגוריה:קוריאה הדרומית: היסטוריה
קטגוריה:קוריאה הצפונית: היסטוריה
קטגוריה:קוריאה: היסטוריה
קטגוריה:מלחמות אזרחים באסיה
קטגוריה:מלחמת קוריאה
תשתית

גשרים, מסילות רכבת וחוות רוח הן תשתיות חומריות]]
תשתית היא מכלול האמצעים החומריים, המוסדיים והאנושיים והמידע הזמינים אשר תורמים, בהינתן הקצאת משאבים הולמת, לקיום שוויון בתגמול של תשומות דומות.

תשתית חומרית היא ההון אשר מגולם באמצעים דוגמת תחבורה, חינוך, בריאות, אספקת חשמל ומים, מתקני ביוב ופינוי פסולת, טיהור אוויר, היקף בנייה וכמות בתי המגורים וכן מתקנים אדמיניסטרטיביים ושימור משאבי טבע. תשתית חומרית מכונה גם שירותים ציבוריים, מתקנים ציבוריים וכן הון תקורה חברתי.

תשתית מוסדית היא החוק של הקהילה, וכן המתקנים והתהליכים המבטיחים את קיום החוקים הללו כדוגמת אסדרה, ביטחון לאומי ועוד. על פי רוב, הגוף האחראי לתשתית המוסדית הוא המדינה.

הון אנושי הוא תצורה של תשתית, הכוללת את נתוני האוכלוסייה (היקף ההשכלה וההכשרה, שיעור ילודה, שיעור תמותה, הגירה ועוד) ואת מאפייניה.

== קישורים חיצוניים ==
* 

קטגוריה:כלכלה
קטגוריה:הנדסה אזרחית
*
פרננדו גרסיה סאנצ'ס

פרננדו גרסיה סאנצ'ס (בספרדית: Fernando García Sánchez; נולד ב-25 בספטמבר 1953) היה אדמירל ספרדי, אשר כיהן כראש מטה ההגנה (מקביל לרמטכ"ל) בין השנים 2000–2004.

==ביוגרפיה==
סאנצ'ס נולד בגרנדה ב-25 בספטמבר 1953. ב-1971 הוא התגייס לצי הספרדי ולמד בבית הספר הצבאי הימי. הוא שרת בשלל תפקידי פיקוד שונים: כמפקד יחידת הצוללנים, כמפקד ספינת הסיור "וילאמיל", כמפקד הקורבטה "אינפנטה אלנה", כמפקד מכלית הנפט "המרקיז דה לה אנסנדה", וכמפקד מרכז ההערכה וההסמכה הקרבית. הוא היה מפקד קבוצת הליווי והשייטת ה-41. ב-1 בינואר 2012 הוא מונה לראש מטה ההגנה (מקביל לרמטכ"ל). הוא כיהן בתפקיד עד 24 במרץ 2017.

==קישורים חיצוניים==

* [https://www.elmundo.es/elmundo/2011/12/29/espana/1325187234.html El almirante Fernando García Sánchez será el nuevo jefe de la cúpula militar]

קטגוריה:אדמירלים ספרדים
קטגוריה:מפקדי צבאות סדירים בעת החדשה: אישים
קטגוריה:ספרדים שנולדו ב-1953
רג'ה צ'ארי

רג'ה צ'ארי (באנגלית: Raja Chari; נולד ב-24 ביוני 1977, מילווקי) הוא טייס קרב ואסטרונאוט שטס לתחנת החלל הבין-לאומית ונכלל בצוות תוכנית ארטמיס.

==ביוגרפיה==
רג'ה צ'ארי נולד למשפחה מעורבת - אביו הוא ממוצא הודי. הוא גדל באיווה בה סיים לימודי בית ספר בשנת 1995. בהמשך הוא למד באקדמיית חיל האוויר של ארצות הברית. בשנת 1999 הוא סיים לימודי הנדסה וקיבל תואר ראשון.

צ'ארי סיים קורס טיס והיה טייס מטוס "F-15E". צ'ארי שירת במספר בסיסים של החיל ותמך בפעילות במלחמת המפרץ. הוא סיים לימודים במכללת פיקוד ומטה הכללי של צבא ארצות הברית וכיהן בתפקיד פיקודי בפיקוד מרכז של ארצות הברית.

==שירות בתחום החלל==
בשנת 2017 צ'ארי נבחר לצוות אסטרונאוטים. הוא סיים קורס במרכז החלל ג'ונסון. בשנת 2020 הוא נכלל בצוות של תוכנית ארטמיס.

בנובמבר 2021 צ'ארי טס לחלל בחללית דרגון C210 אנדורנס במשימה SpaceX Crew-3 כמפקד צוות. זו הייתה הפעם הראשונה משנת 1981 שאסטרונאוט בטיסתו הראשונה כיהן כמפקד צוות. החללית התחברה לתחנת החלל הבין-לאומית וצוותה הצטרף למשלחת מס' 66 לתחנת החלל הבין-לאומית בפיקוד אנטון שקאפלרוב. לאחר סיום פעילות המשלחת הם הצטרפו למשלחת מס' 67 לתחנת החלל הבין-לאומית בפיקוד אולג ארטמייב. במהלך שהות בחלל צ'ארי ביצע פעמיים פעילות חוץ-רכבית באורך כולל של כ-14 שעות. הוא חזר לכדור הארץ לאחר 176 ימים בחלל.

==קישורים חיצוניים==

* [http://www.spacefacts.de/bios/astronauts/english/chari_raja.htm ביוגרפיה]

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:בוגרי המכון הטכנולוגי של מסצ'וסטס
קטגוריה:טייסי ניסוי אמריקאים
קטגוריה:אנשי צוות תחנת החלל הבין-לאומית
קטגוריה:מלחמת המפרץ: אישים
קטגוריה:אמריקאים שנולדו ב-1977
פרננדו אלחנדרה מרטינז

פרננדו אלחנדרה מרטינז (בספרדית: Fernando Alejandre Martínez; נולד ב-1956) הוא גנרל ספרדי בדימוס, אשר כיהן כראש מטה ההגנה (מקביל לרמטכ"ל) בין השנים 2017–2020.

==ביוגרפיה==
מרטינז נולד במדריד ב-1956. ב-1979 הוא התגייס לצבא ספרד, עבר הכשרה בהנדסה קרבית, והחל לשרת בגדוד מעורב צנחנים-הנדסה. ב-1991 הוא נשלח לטורקיה כדי לסייע בהיערכות הכוחות הספרדים שנשלחו להשתתף במלחמת המפרץ. ב-1994 הוא מונה למפקד כוחות מהנדסים שנשלחו לבוסניה והרצגובינה. לאחר שחזר לספרד, שימש כראש מטה פיקוד ההנדסה הקרבית, לפני שב-2003 מונה למפקד אגף המבצעים של כוח קוסובו. ב-2010 הוא מונה לראש אגף המבצעים במטה הכללי הספרדי. ב-2012 הוא מונה לסגן ראש אגף המשאבים במפקדה העליונה של כוחות בעלות הברית באירופה. באוקטובר 2015 הוא מונה לסגן מפקד פיקוד הכוחות המשותפים של נאט"ו בעיר ברונסום שבהולנד. ב-24 במרץ 2017 הוא מונה לראש מטה ההגנה (מקביל לרמטכ"ל). הוא כיהן בתפקיד עד 15 בינואר 2020.

==קישורים חיצוניים==

* [https://www.defensa.gob.es/gabinete/notasPrensa/2017/03/DGC-170324-nombramiento-nuevo-jemad.html ביוגרפיה] באתר משרד ההגנה הספרדי
* [https://dialnet.unirioja.es/servlet/autor?codigo=1261150 מאמרים פרי עטו]

קטגוריה:גנרלים ספרדים
קטגוריה:מפקדי צבאות סדירים בעת החדשה: אישים
קטגוריה:מעוטרי אות לגיון ההצטיינות
קטגוריה:ספרדים שנולדו ב-1956
לווטובי

לְווֹטוֹבִּי (באינדונזית: Gunung Lewotobi) הוא הר געש כפול פעיל, בעל פסגות חרוטיות תאומות, הממוקם בחלק הדרום מזרחי של האי פלורס, שבאינדונזיה. הוא מורכב מהרי הגעש לווטובי לאקילאקי (לווטובי-זכר) ולווטובי פרמפואן (לווטובי-נקבה).

צורות ישנות יותר של שמו כוללות את לובטאבי, לובוטיבו ולובי טובי.<ref name="eb">.</ref>

== התפרצות ==
בהר הגעש ההתפרצות מתמשכת מאז 23 בדצמבר 2023 בפסגת לווטובי-זכר "לווטובי לאקילאקי".

== קישורים חיצוניים == 
* 

== הערות שוליים ==

קטגוריה:אינדונזיה: הרי געש
קטגוריה:הרי געש פעילים
מיגל אנחל וייארויה

מיגל אנחל וייארויה וילאלטה (בספרדית: Miguel Ángel Villarroya Vilalta; נולד ב-15 במאי 1957) הוא גנרל בדימוס בחיל האוויר הספרדי, אשר כיהן כראש מטה ההגנה (מקביל לרמטכ"ל) בין השנים 2020–2021.

==ביוגרפיה==
וייארויה נולד בלה גלרה ב-15 במאי 1957. בגיל 17 הוא קיבל רישיון טיס אזרחי. שנה לאחר מכן, הוא הצטרף לאקדמיה של חיל האוויר הכללי בסן חאווייר. ב-1980 הוא סיים את לימודיו והחל לשרת בחיל האוויר הספרדי בדרגת לוטננט. ב-1981 הוא הוצב בכנף קרב 31 - יחידת התובלה של חיל האוויר. בין השנים 2000-2005 הוא שימש כסגן מפקד בסיס חיל האוויר טוריחיאן. בין 2005–2011 הוא שימש כמפקד הבסיס. באפריל 2012 הוא מונה לסגן מנהל קבוצת האוויר האירופית עד מאי 2014, אז מונה למפקד פיקוד האיים הקנריים. ב-15 בינואר 2020 וייארויה מונה לראש מטה ההגנה (מקביל לרמטכ"ל). ב-27 בינואר 2021, וייארויה נאלץ להתפטר מתפקיד ראש מטה ההגנה לאחר שנחשף שיחד עם 100 קצינים נוספים, הוא עקף את התורים לקבלת חיסון קורונה. לאחר פיטוריו, הוא מונה ליועץ צבאי במשלחת המשקיפים הספרדית לארגון מדינות אמריקה.

==קישורים חיצוניים==

* [https://emad.defensa.gob.es/Galerias/emad/files/CV_GA_VILLARROYA_es.pdf מיגל אנחל וייארויה] באתר משרד ההגנה הספרדי

==הערות שוליים==

קטגוריה:גנרלים ספרדים
קטגוריה:מפקדי צבאות סדירים בעת החדשה: אישים
קטגוריה:ספרדים שנולדו ב-1957
יאנז סלאפר

יאנז סלאפר (בסלובנית: Janez Slapar; נולד ב-26 בספטמבר 1949) הוא גנרל סלובני בדימוס, אישר כיהן כמפקד כוחות ההגנה הטריטוריאלית של סלובניה במהלך מלחמת עשרת הימים.

==ביוגרפיה==
סלאפר נולד בעיר טרז'יץ' ב-26 בספטמבר 1949. ב-1971 הוא התגייס לצבא העממי היוגוסלבי, ושרת ביחידות המקומיות של ההגנה הטריטוריאלית, שהורכבו מסלובנים בלבד. וב-1988 מונה למפקד ההגנה הטריטוריאלית של קרנוליה עילית. בתחילת שנת 1990, הממשלה המקומית בסלובניה החלה בצעדים לקראת הכרזת עצמאות מיוגוסלביה. הצבא היוגוסלבי ביקש להקדים רפואה למכה, וניסה לפרק מנשקן את יחידות ההגנה הטריטוריאלית ברחבי הארץ, שהיו נאמנות לממשלה המקומית. סלאפר הצליח לשמור את הנשק באזורים שתחת פיקודו, וסירב למסור אותו לידי כוחות הצבא היוגוסלבי. הוא סייע גם למחוזות אחרים לשמור על הנשק שברשותם. ב-28 בספטמבר 1990, הממשלה הסלובנית מינתה את סלאפר למפקד ההגנה הטריטוריאלית של סלובניה. סלאפר החל מיד בהכנות לקראת מלחמה עם יוגוסלביה. הוא הורה לאגור נשק, להכין אסטרטגיה, ואף סייע לממשלה בחקיקה בנושאים צבאיים. ב-26 ביוני 1991, כוחות צבא יוגוסלביים פלשו מקרואטיה לסלובניה, ונתקלו בהתנגדות אזרחית מועטה. יום למחרת, פתחו הכוחות הסלובניים במתקפה, ותוך כמה ימים הצליחו לסלק את מרבית הצבא היוגוסלבי מהארץ. הלחימה כולה נמשכה עשרה ימים, ונודעה לפיכך בכינוי "מלחמת עשרת הימים".

ב-26 באוקטובר 1991, בתיווך האיחוד האירופי, הגיעו הסלובנים והיוגוסלבים להסכם שלום שבמסגרתו נסוגו הכוחות היוגוסלבים הנותרים מסלובניה. באותו יום, ערך סלאפר טקס חגיגי בעיר קופר, בנוכחות הנשיא מילאן קוצ'אן. במהלך הטקס, הצהיר סלאפר: "החירות והריבונות בשטח הרפובליקה של סלובניה מובטחות על ידי כוחותינו... אין עוד חיילים זרים על אדמתנו." משפט שהתפרסם מאוד בסלובניה. ב-15 במאי 1993, סלאפר פרש מהצבא. לאחר פרישתו, נוצר תפקיד ראש המטה הכללי של סלובניה, וסמכויותיו של מפקד ההגנה הטריטוריאלית צומצמו.

לאחר פרישתו, הוא ניסה להצטרף לפוליטיקה, והיה חבר במפלגה הסוציאל-דמוקרטית, אולם פרש ממנה כעבור כמה שנים בנימוק ש"פוליטיקה זה לא לחיילים". בין 1998–2002 הוא היה חבר במשלחת הסלובנית לאו"ם. כיום הוא משמש כנשיא איגוד הרובאים של סלובניה.

==קישורים חיצוניים==

==הערות שוליים==

קטגוריה:אנשי צבא יוגוסלבים
קטגוריה:מפקדי צבאות סדירים בעת החדשה: אישים
קטגוריה:גנרלים סלובנים
קטגוריה:ילידי 1949
מליקרג'ון קהרג

מפאנה מליקרג'ון קהרג (בקאנדה: ಮಾಪಣ್ಣ ಮಲ್ಲಿಕಾರ್ಜುನ್ ಖರ್ಗೆ; נולד ב-21 ביולי 1942) הוא פוליטיקאי הודי המכהן כנשיא הקונגרס הלאומי ההודי מ-2022 ויו"ר האופוזיציה ברג'יה סבהה מ-2021.

== ביוגרפיה ==
מפאנה מליקרג'ון קהרג נולד ב-21 ביולי 1942 בורוואטי שבמדינת היידראבאד בהודו הבריטית (היום בקרנאטקה, הודו).

למד במכללה הממשלתית לאומנות ומדעים ב, והיה נשיא התאחדות הסטונדטים במכללה בין 1964 ל-1965. ב-1966 עבר ללמוד במכללה למשפטים בעיר, והי סגן נשיא התאחדות הסטודנטים בה. ב-1969 נבחר לנשיא וועדת הקונגרס הלאומי ההודי בעיר.

ב-1972 נבחר לראשונה ל, ושב ונבחר במשך תשעה פעמים נוספות, עד ל-2009. היה חבר בממשלות קרנאטקה שהוקמו על ידי הקונגרס בתפקידים שונים.

בבחירות ללוק סבהה ב-2009 נבחר לראשונה לפרלמנט ההודי. שימש כשר העבודה והתעסוקה בממשלת מאנמוהאן סינג השנייה מ-2009 עד יולי 2013, כשעבר לשמש כשר הרכבות ושר הצדק החברתי וההעצמה עד לאחר הבחירות ללוק סבהה ב-2014, בהם הובסה הקונגרס. קהרג עצמו היה אחד מ-44 מועמדי הקונגרס שהצליחו להיבחר ללוק סבהה.

קהרג הובס בבחירות ללוק סבהה ב-2019 ואיבד את מושבו. ביולי 2020 נבחר לחבר ברג'יה סבהה. ב-16 בפברואר 2021 מונה על הקונגרס למנהיג האופוזיציה ברג'יה סבהה.

בבחירות לנשיאות הקונגרס שנערכו באוקטובר 2022, נבחר קהרג לנשיא המפלגה.

== חיים אישיים ==
במאי 1968 נישא לרידאבהאי קהרג, ולהם שלושה בנים ושתי בנות.

== קישורים חיצוניים ==

== הערות שוליים ==

קטגוריה:חברי הלוק סבהה מקרנאטקה
קטגוריה:חברי הרג'יה סבהה
קטגוריה:נשיאי הקונגרס הלאומי ההודי
קטגוריה:ילידי 1942
קטגוריה:שרי ממשלות מאנמוהאן סינג
בסוף הכל יהיה בסדר (שיר)

"בסוף הכל יהיה בסדר" הוא סינגל שהוקלט על-ידי הזמר הישראלי ליאור נרקיס ויצא לאור ב-20 בדצמבר 2023.

== רקע וכתיבה ==
השיר נכתב והולחן על-ידי אבי אוחיון ואופיר כהן והופק מוזיקלית על-ידי אופיר כהן ושמעון יחיא. השיר יצא כתגובה לתחושות הקשות בעם הנוגעות למלחמת חרבות ברזל, ונרקיס סיפר כי השיר עוסק בסערת הרגשות הקולקטיבית, ונוצר מתוך כמיהה לטוב ולחזרה לחיים שפויים.

עם צאתו, זכה השיר להשמעות מרובות בתחנות הרדיו בישראל, ובשיאו אף היה לשיר המושמע ביותר במצעד השבועי של מדיה פורסט. כמו כן, קיבל נרקיס שבחים מהמבקרים על יכולתו לעורר תקווה גם בזמנים קשים ביותר, ועל תיעול רגשותיו בצורה מוצלחת ורגישה<ref></ref><ref></ref>.

== וידאו קליפ ==
הווידאו קליפ של השיר בוים על-ידי דורון סרי והועלה לערוץ היוטיוב של ליאור נרקיס ב-20 בדצמבר 2023. הקליפ שוזר רגעים ישראלים קולקטיביים כגון הנחת תפילין וחתונות<ref name=":0"></ref>.

נכון לינואר 2023, מונה הצפיות של הקליפ עומד על כחצי מיליון צפיות<ref name=":0" />.

== מיקומי שיא ==

== קישורים חיצוניים ==
* [https://www.youtube.com/watch?v=SNsBoZLyIAk סרטון השיר "בסוף הכל יהיה בסדר"] באתר יוטיוב

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי ליאור נרקיס
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי אופיר כהן
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי אופיר כהן
קטגוריה:שירים שהופקו על ידי אופיר כהן
קטגוריה:שירים שהופקו על ידי שמעון יחיא
קטגוריה:שירי מלחמת חרבות ברזל
פרסטון סקוט כהן

פרסטון סקוט כהן (באנגלית Preston Scott Cohen) הוא אדריכל ופרופסור בבית הספר הגבוה לעיצוב בהרווארד (GSD). בשנת 2004, הקים יחד עם שותפים ביניהם האדריכל הישראלי עמית נמליך, את משרד האדריכלות "פרסטון סקוט כהן בע"מ" שבסיסה בסנטרל סקוור קיימברידג', מסצ'וסטס<ref></ref>. משרדו נודע בעיצוב של מבני תרבות, חינוך, מסחר ופרויקטים של עיצוב עירוני ברחבי העולם. ביניהם נמנים המרכז לאומנויות הבמה Sarmiento בבוגוטה, קולומביה. בניין חדש עבור מכללת טאובמן באוניברסיטת מישיגן. מוזיאון טאיוואן לאמנות. ספריית העיר דאטונג, סין. האגף החדש במוזיאון תל אביב לאמנות. חופת גולדמן זקס בניו יורק, ועוד.

כהן נודע גם כתאורטיקן של אדריכלות, הוא חיבר ספרים שונים ופרסם מאמרים תאורטיים רבים. ניתוחים וסקיצות של יצירותיו הוצגו בהרחבה בתערוכות ומוזיאונים שונים.

== קריירה אקדמית ==
כהן סיים תואר ראשון באומנויות ותואר ראשון באדריכלות מבית הספר לעיצוב ברוד איילנד בשנים 1982 ו-1983 (בהתאמה). בשנת 1985, סיים תואר שני באדריכלות מ-Harvard GSD. בשנת 2003 הוענקה לו פרופסורה, בהמשך עמד בראש הפקולטה לאדריכלות. בשנת 2008 מונה ליו"ר ה-GSD, תפקיד שמילאו בעבר אדריכלים ידועי שם כגון רפאל מוניאו, מאק סקוג'ין, הנרי נ. קוב וולטר גרופיוס<ref></ref>.

בנוסף מילא תפקידי הוראה באוניברסיטת פרינסטון, אוניברסיטת טורונטו, רוד איילנד ועוד.

== תפיסה אדריכלית ==
גישת העיצוב של כהן מבוססת על הגאומטריה ההשלכתית של המאה ה-17, עם יישום חדשני באמצעות הטלה אורתוגרפית, גישה זו נתמכת על ידי מודלים ממוחשבים. החישובים מהירים, לפעמים מתוכנתים מראש, והשינוי משני ממדים לשלושה הוא הליך מורכב. כתוצאה מכך, המבנים שמתכנן כהן מאופיינים בדרך כלל במורפולוגיה גאומטרית ייחודית ומתעתעת.

== מוזיאון תל אביב לאמנות ==
בניין הרטה ושמואל עמיר
ביולי 2003 זכה כהן בתחרות לתכנון האגף החדש על שם הרטה ושמואל עמיר במוזיאון תל אביב לאמנות<ref></ref>. הבניין שתכנן סקוט כהן הוא בעל שש גלריות המקיפות בסיבוב לולייני ואנכי אטריום בגובה של 27 מטרים שתקרתו שקופה. בשעות היום, האור חודר ומאיר את הקירות הלבנים האלכסונים של החלל המרכזי הגבוה והחזרי האור יוצרים תחושה של נפילה לעומקו של המבנה, ובשעות החשיכה יוצרת התאורה המלאכותית תחושה דומה. מסיבה זו מכונה החלל "מפל האור". בניגוד לחלל הפנימי האנכי, נראה הבניין מבחוץ אופקי ורחב. חזיתו עשויה לוחות בטון שמשתלבים בסגנון הבנייה ההיסטורי של תל אביב ומתייחסים למאפיינים הברוטליסטים של המבנה המרכזי, אולם ההצבה ההיפרבולואידית המורכבת של הלוחות השטוחים היא תוצר של הגישה העיצובית הדיגיטלית כאמור <ref></ref>.
התיצוגים (רינדורים) והמודלים הממוחשבים של הפרויקט הוצגו במוזיאון לאמנות עכשווית בלוס אנג'לס בשנים 2006–2007 בתערוכה שכותרתה עור + עצמות: פרקטיקות מקבילות באופנה ובאדריכלות.

== הערות שוליים ==

== קישורים חיצוניים ==

* 
* 
* 
* [http://www.moma.org/collection/artist.php?artist_id=23253 פרסטון סקוט כהן במוזיאון לאמנות מודרנית]
* [https://www.gsd.harvard.edu/2019/07/talking-practice-preston-scott-cohen/ פודקאסט Talking Practice], ראיון של סקוט כהן עם גרייס לה

קטגוריה:אדריכלים אמריקאים במאה ה-20
הנס מנשה

[[קינדר-טרנספורט, לונדון 1938]]
הנס מנשּה (בגרמנית: Hans Menasse; וינה, 5 במרץ 1930 – 28 בפברואר 2022) היה כדורגלן יהודי-אוסטרי חלוץ פירסט וינה ונבחרת אוסטריה בכדורגל (1953–1954).

== ביוגרפיה ==
מנשה בן לאמא קתולית, אדולפין ואבא יהודי, רישארד מנשה, הצעיר מבין שלושה אחים. בשנת 1938, בהיותו בן שמונה, הגיע לאנגליה במסגרת קינדר-טרנספורט, מבצע הצלה בריטי של ילדים יהודים. בבריטניה שיחק בקבוצת הנערים של לוטון טאון. 

לאחר מלחמת העולם השנייה, חזר לאוסטריה ובשנת 1947 שיחק בקבוצת הנוער של פירסט וינה. בשנים 1950–1958 שיחק בקבוצה הבוגרת. הוא היה חלק מההרכב הקבוע של הקבוצה ושנתיים ברציפות הבקיע 14 שערי ליגה בעונה. ב-12 באפריל 1953 נתן את אחד המשחקים הטובים ביותר שלו, לאחר שהבקיע 4 שערים נגד היריבה העירונית אוסטריה וינה החזקה בניצחון קבוצתו 5–2 לעיני 32,000 צופים. בעונה 1954/1955 הוא זכה עם קבוצתו באליפות אוסטריה . בשנים 1958–1959, הוא סיים את קריירת הכדורגל הפעילה שלו בקבוצת אוסטריה וינה.

=== בנבחרת הלאומית ===
מנשה השתתף בשני משחקים בנבחרת אוסטריה בכדורגל בשנים 1953–1954.

== חיים אישיים ==
בנו רוברט מנשה (1954) הוא סופר, מסאי, מתרגם. בתו אווה מנשה (1970) היא עיתונאית וסופרת.

== הישגים ותארים ==
*אליפות אוסטריה:
**אלופה: 1954/1955
* בשנת 2019 קיבל את מדליית הכבוד לשירותים של מדינת וינה

== סטטיסטיקה ==
=== משחקים בנבחרת אוסטריה ===
{| class="wikitable sortable"
! colspan="9" |אוסטריה
|-
!#
!תאריך
!מקום המשחק
!מארחים
!תוצאה
!אורחים
!סוג
!שערים
!אירוע
|-
|1
|26 באפריל 1953
|בודפשט, אצטדיון מג'רי
|הונגריה
|1 – 1
|אוסטריה
|ידידות
| -
|
|-
|2
|3 באוקטובר 1954
|וינה, אצטדיון פראטר
|אוסטריה
|2 – 2
|יוגוסלביה
|ידידות
| -
|
|-
!
!סך הכל
!
!
!2
!משחקים
!
!0
!שערים
|}

== קישורים חיצוניים ==

* [https://eu-football.info/_player.php?id=13754 הנס מנשה], באתר eu-football.info
* [https://www.oepb.at/allerlei/hans-menasse-the-austrian-boy-zum-90-geburtstag.html HANS MENASSE / The Austrian Boy – life and work], Austrian Press
* 

== הערות שוליים ==

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:וינה: כדורגלנים
קטגוריה:ספורטאים יהודים אוסטרים
קטגוריה:כדורגלני אוסטריה וינה
קטגוריה:כדורגלני פירסט וינה
קטגוריה:אוסטרים שנולדו ב-1930
קטגוריה:אוסטרים שנפטרו ב-2022
אלבין גוטמן

אלבין גוטמן (בסלובנית: Albin Gutman; נולד ב-17 בדצמבר 1947) הוא גנרל סלובני בדימוס, אשר כיהן בשתי קדנציות כראש המטה הכללי הסלובני, בין 1993–1998, ושוב בין 2006–2009.

==ביוגרפיה==
גוטמן נולד בנובו מסטו ב-17 בדצמבר 1947. הוא למד בבית הספר לקציני חיל רגלים של הצבא העממי היוגוסלבי, וב-1975 סיים את לימודיו והחל לשרת בצבא. בשנה שלאחר מכן החל לשרת בכוחות ההגנה הטריטוריאלית שהורכבו מסלובנים בלבד. ב-1983 הוא מונה למפקד הבריגדה ה-52 של ההגנה הטריטוריאלית. ב-1986 הוא מונה למזכיר ההגנה של עיריית נובו מסטו, ובמקביל היה חבר במועצה המבצעת העירונית. הוא מילא את שני התפקידים הללו עד ל-4 באוקטובר 1990, אז הועלה לדרגת פודפולקובניק ומונה למפקד פיקוד ההגנה הטריטוריאלית של אזור דולנסקה. הוא כיהן בתפקיד זה במהלך מלחמת עשרת הימים, שלאחריה זכתה סלובניה לעצמאות. לאחר המלחמה, הפך הכוח שתחת פיקודו לפיקוד ה-2 של הצבא הסלובני.

באפריל 1992 הוא מונה לסגן שר ההגנה. ב-26 בינואר 1993 הוא מונה למזכיר המדינה במשרד ההגנה. הוא ב-15 במאי של אותה שנה הוא מונה לראש המטה הכללי הסלובני. הוא כיהן בתפקיד עד 9 באפריל 1998. בשנה שלאחר מכן הוא הפך למפקח הראשי לביטחון. בשנת 2003 הוא מונה ליועץ צבאי לשר ההגנה. ב-1 ביוני 2006 הוא נבחר מחדש לתפקיד ראש המטה הכללי וכיהן בתפקיד עד 1 במאי 2009. הוא היחיד בתולדות סלובניה, שכיהן בתפקיד הרמטכ"ל יותר מקדנציה אחת. הוא פרש מהצבא בסוף שנת 2010.

ב-15 בדצמבר 2009 הוגש כתב אישום נגד גוטמן ונגד שר ההגנה לשעבר קרל ארג'אבק בגין חוסר יושרה, לכאורה, ברכישת כלי רכב משוריינים מחברת פטריה הפינית (פרשת פטריה). ב-4 באפריל 2011 בית המשפט המחוזי בלובליאנה זיכה את שניהם מאשמה.

==קישורים חיצוניים==

* [https://www.nato.int/cps/en/natolive/who_is_who_50451.htm אלבין גוטמן] באתר נאט"ו
* [https://enciklopedija-osamosvojitve.si/clanek/gutman-albin-17-december-1947-novo-mesto/ אלבין גוטמן] באתר האנציקלופדיה לעצמאות קרואטיה

==הערות שוליים==

קטגוריה:מפקדי צבאות סדירים בעת החדשה: אישים
קטגוריה:גנרלים סלובנים
קטגוריה:אנשי צבא יוגוסלבים
קטגוריה:ילידי 1947
פסטפרולה

פסטפרולה או פסטה פרולה שמקורה הרחוק אולי ביוון (ביוונית: πάστα φλώρα), הוא סוג של טארט מתוק.

== מאפיינים ==
הטארט נפוץ במדינות: איטליה, ארגנטינה, פרגוואי, אורוגוואי, מצרים ויוון. זוהי קלתית מכוסה, מלאה ריבה, והיא עשויה בעיקר מקמח, סוכר וביצה. מילויים נפוצים כוללים גבינת חבושים, דולסה דה בטטה (ריבת בטטה), ריבת חלב (דולסה דה לצ'ה), גויאבה או ריבת תות שדה. כיסוי הטארט הוא סריג פסים דק המציג את המילוי שמתחתיו בחלקים מעוינים או מרובעים. פסטפרולה לרוב אפוייה בתנור בתבנית מעגלית. רוב הגרסאות היווניות של המנה הזו מלאות בריבה מתוקה. היא נחשבת שם לקינוח בוקר.

== מקור השם ==
שמה של המנה מגיע מהמילה בצק פריך pasta frolla באיטלקית.<ref>Istituto Treccani, Vocabolario on line, [https://www.treccani.it/vocabolario/frollo/ s.v.]</ref> זוהי קילתית שדומה ל-crostata האיטלקית. מהגרים איטלקים הביאו אותה לארגנטינה ולארוגוואי. מנות דומות כוללות את הלינצר טורטה האוסטרי וטארטים שווייצרים במילוי פירות מתובלים. ביוונית, המילה פרולה התפרשה בצורה לא נכונה כמילה האיטלקית פלורה 'פרח' (היפוך אותיות).

המנה מוגשת כקינוח אחר הצהריים (מרינדה) או עם מאטה (משקה דרום אמריקאי), אך ניתן לאכול אותה בכל שעה ביום.

== מרכיבים ==
המרכיבים למנה הם:<ref>[http://allrecipes.co.uk/recipe/17053/greek-jam-tart--pasta-flora-.aspx Greek jam tart (Pasta flora)]. All Recipes. Retrieved on 2015-03-23.</ref>
* קמח
* ביצה
* סוכר
* חמאה או מרגרינה
* מילוי ריבה (הנפוץ ביותר הוא ריבת חבושים, ריבת בטטה, ריבת חלב, גויאבה או תות)
* גרידת לימון
* תמצית וניל

== קישורים חיצוניים ==

== הערות שוליים ==

קטגוריה:טארטים
קטגוריה:המטבח היווני: קינוחים
קטגוריה:המטבח האורוגוואי
קטגוריה:המטבח הארגנטינאי
קטגוריה:המטבח האיטלקי: קינוחים
קאסאדו

קסאדו (מספרדית: "גבר נשוי") היא ארוחה נפוצה בקוסטה ריקה המורכבת ממנת חלבון כמו בשר בקר, עוף, דג או חזיר צלויים בגריל, אורז, שעועית שחורה, פלנטיין, סלט ירקות וטורטייה.<ref></ref> <ref></ref> לרוב, תוגש המנה עם סלסה ליסאנו.

== אטימולוגיה ==
מקור המונח הוא ככל הנראה בביטוי שגור בקרב לקוחות במסעדות מקומיות, שהיו מבקשים כי יתייחסו אליהם כמו אל גבר נשוי, שכן זוהי ארוחה שנשים מכינות לבעליהן בבית הקוסטה ריקני. סברה אחרת גורסבת כי מקור השם הוא בשילוב בין אורז ושעועית, המשולבים תמיד יחד כמו זוג נשוי.<ref></ref>

== מעמד הקאסאדו במטבח הקוסטה ריקני ==
המנה מוגשת באופן קבוע במסעדות מקומיות קטנות ("Sodas") ברחבי המדינה, לצד רוטב צ'ילרו חריף.<ref></ref>

הקאסאדו משמש כארוחת צוהריים נפוצה ואהודה בקרב תושבי קוסטה ריקה, עקב ההגשה הנדיבה והמשביעה, השילוב האופטימלי של כלל אבות המזון בצלחת ותפוצתה הגבוהה. הכנת הקסאדו נטועה במסורות קולינריות מרכז אמריקניות, כאשר לכל משפחה מתכון משלה לקאסאדו.

==קישורים חיצוניים==

== הערות שוליים ==

קטגוריה:מאכלים לאומיים
דרגות כבאות והצלה בישראל

תג כתף של כבאות והצלה לישראל
כבאות והצלה לישראל היא ארגון היררכי שבו יש מפקדים ופקודים. כל מתגייס חדש מתחיל את שירותו בדרגה מסוימת ומטפס בסולם הדרגות בהתאם לכישוריו ובהתאם לקורסים וההכשרות שעבר.

דרגות שירותי כבאות והצלה, בדומה לדרגות ארגונים אחרים, מתחלקות לדרגות לכבאים-לוחמים ולדרגות קצינים.

== דרגות הכבאים-לוחמי האש ==
דרגות הכבאים נענדות על צווארון החולצה.
{| class="wikitable"
!דרגה
! לוחם אש\כבאי
! כבאי ראשון
! רב כבאי (רב"כ)
! סמל כבאי
|-
|סמל הדרגה
|52x52 פיקסלים
|52x52 פיקסלים
|52x52 פיקסלים
|52x52 פיקסלים
|}

== דרגות נגדים ==
דוגמה ל-3 דרגות כתף של נגדים בכבאות בגרסת מתכת
דרגות רב-סמל כבאי עד רב-נגד כולל, הם רקומות ונענדות על הכתף.
{| class="wikitable"
!דרגה
!רב-סמל כבאי (רס"ל)
!רב-סמל ראשון כבאי (רס"ר)
!רב-סמל בכיר כבאי (רס"ב כבאי)

|-
|סמל הדרגה
|100 פיקסלים
|100 פיקסלים
|100 פיקסלים
|}

== דרגות הקצונה ==
דוגמה ל-3 דרגות מתנדבים: רס"ל כבאי וקציני להב ורשף
צוער כבאות
דרגות הקצונה קיימות בשתי גרסאות: מתכת ורקומות ונענדות על הכתף.

במערך הכבאות, מסלולי הקצונה מתחלקים ל-2:
# קצונה מבצעית - לתפקידי שטח
# קצונת מטה - לתפקידי מטה

{| class="wikitable"
!דרגה
!סמל הדרגה
!תפקיד
|-
|
|
|סגן מפקד משמרת
|-
|
|
|סגן מפקד משמרת
|-
|
|
|סגן מפקד משמרת
|-
|
|
|מפקד משמרת
|-
|
|
|סגן מפקד תחנה אזורית
|-
|
|
|מפקד תחנה אזורית
|-
|
|
|סגן מפקד מחוז
|-
|
|
|מפקד מחוז / סגן נציב כבאות והצלה לישראל
|-
|
|
|נציב כבאות והצלה לישראל
|}

פס אדום בדרגה מסמן מתנדב.

== משמעות שמות הדרגות ==
לאחר השרפה בכרמל (2010) בשנת 2010 הוחלט להעצים את מעמד הכבאי ולכנותו "לוחם אש" (מאנגלית: Firefighter).

דרגות הקצונה ייחודיות בשמן:
* "להב" - כמייצג של להבה קטנה.
* "רשף" - כמייצג של להבה בינונית.
* "טַפְסָר" - מקור השם הוא בתנ"ך בו היא נזכרת פעמיים בלבד, אחת בספר ירמיהו ופעם נוספת בספר נחום ומשמעה קצין או פקיד בדרג גבוה. בהשאלה, מופיעה המילה בפיוטים ובהגדה של פסח ככינוי למלאך, שרי השמיים.

== היסטוריה ==

דרגות קצונה ישנות, מראשית הארגון בשנות ה-70'
דרגות כבאים וקצינים שהיו נהוגות מ-1992 עד 2016
דרגות קצינים שהיו נהוגות מ-1992 עד 2016
דרגות נגדים שהיו נהוגות מ-1992 עד 2016
דוגמאות לדרגות כבאות הישנות: <small>מימין למעלה עם כיוון השעון</small> דרגת שרוול של רס"ל, שנות ה-60', רס"ב כבאי לצווארון, שנות ה-90', דרגת שעון רס"ר כבאי, שנות ה-80', רב-רשף משנות ה-70', רב-טפסר מראשית הארגון
הדרגות במערך הכבאות נקבעו בתקנות בשנת 1976 ועברו מספר שינויים בשנים 1992-1993. בנובמבר 2016 אישר השר לביטחון פנים גלעד ארדן את דרגת תת-טפסר בכיר בין טפסר לטפסר בכיר.

בשנת 2018 כינויי הדרגות עברו שינוי נוסף והפכו להיות בתבנית המקובלת בצה"ל ובמשטרה.

טבלת שינויים בכינויי הדרגות ב-2018:
{| class="wikitable"
!דרגה עד 2018
!דרגה אחרי 2018
|-
|להב משנה
|להב משנה
|-
|להב
|להב
|-
|רשף משנה
|רשף
|-
|רשף
|רב רשף
|-
|טפסר משנה
|סגן טפסר
|-
|טפסר
|טפסר משנה
|-
|תת-טפסר בכיר
|תת-טפסר
|-
|טפסר בכיר
|טפסר
|-
|רב-טפסר
|רב-טפסר
|}

== ראו גם ==
* דרגות כוחות הביטחון וההצלה בישראל
* דרגות צה"ל
* דרגות משטרת ישראל
* דרגות שירות בתי הסוהר

==הערות שוליים==

קטגוריה:דרגות בישראל
קטגוריה:כיבוי אש בישראל